**Curs: La Sostenibilitat, els ODS i l’educació pel desenvolupament**

**Curso: La Sostenibilidad, los ODS y la educación para el desarrollo**

**Organitzat per:** Càtedra de Responsabilitat Social i Sostenibilitat de la Universitat de Girona

**Descripció**: El curs online s’adreça a estudiants universitaris de totes les Facultats i Escola interessats. Es realitzarà online amb 4 mòduls pregravats. Cadascun del 4 mòduls presentarà un diàleg entre dos ponents de reconegut prestigi en l’àmbit de coneixement del curs. El curs inclourà vídeos amb intervencions dels diferents ponents, presentacions i vídeos de recolzament. En el transcurs de la gravació un dissenyador gràfic realitzarà dibuixos que facilitin la incorporació dels coneixements i conceptes clau tractats amb la finalitat de generar un esquema mental per ajudar l’estudiantat a fixar aquests coneixements en la seva estructura cognitiva.

El curs constarà de quatre mòduls que les persones inscrites podran visionar quan vulguin, des de l’inici del curs fins a la data prevista de finalització. Caldrà presentar un informe final per avaluar si han assolit els objectius del curs i poder obtenir el reconeixement. Els estudiants de grau de la UdG podran obtenir 1 crèdit de reconeixement, els de màster, Doble Titulació o d’altres universitats espanyoles o d’altres països, un certificat de 25 hores de formació.

**Idioma del curs:** La presentació del curs es realitzarà en català. Els diàlegs de cada mòdul es realitzaran en funció de la llengua parlada pel professorat que hi intervindrà: **català o castellà.**

**Mòdul 1**: Diàleg entre la professora emèrita de la Facultat d’Educació i Psicologia de la UdG **Dra. Anna M. Geli de Ciurana** i la professora titular **Dra. Belén Sáenz-Rico de Santiago** de la Universidad Complutense de Madrid, per constatar la importància que té l’educació per al desenvolupament sostenible per assolir els ODS i millorar les condiciones de vida del planeta i les persones.

**Mòdul 2**. Diàleg entre l’investigador Ramon i Cajal de la Facultat d’Educació i Psicologia de la UdG, **Dr. Alfredo Jornet Gil** i l’activista juvenil colombià **Francisco Vera Manzanares**, per analitzar que poden fer les associacions juvenils per combatre el canvi climàtic i assolir un desenvolupament sostenible.

**Mòdul 3**. Diàleg entre la professora titular de la Facultat de Ciències Econòmiques i Empresarials de la UdG **Dra. Helena Benito Mundet** i **Sr.** **Arnau Queralt Bassa**, director del Consell Assessor per al Desenvolupament Sostenible de Catalunya (CADS), per conèixer les actuacions que es porten a terme a Catalunya per assolir els ODS.

**Mòdul 4**. Diàleg entre la professora titular de la Facultat d’Educació i Psicologia de la UdG **Dra. M. Rosa Terradellas Piferrer** i el Coordinador General de Kairós-Educación **Dr. Telémaco Talavera Siles**, per analitzar com a nivell mundial cal transformar l’educació per assolir una educació pel desenvolupament que incideixi en els ODS i el desenvolupament sostenible

**Coordinació**: M. Rosa Terradellas Piferrer. Directora de la Càtedra de Responsabilitat Social i Sostenibilitat de la UdG.

**Professorat:** Helena Benito Mundet, Anna M. Geli de Ciurana, Alfredo Jornet Gil, Arnau Queralt Bassa, Belén Sáenz-Rico de Santiago, Telémaco Talavera Siles; M. Rosa Terradellas Piferrer.

**Inscripcions**: La matrícula, dirigida estudiants universitaris, estarà oberta a partir del **28 de novembre fins al 15 de desembre del 2023**

La inscripció es farà online a través de l’enllaç següent:

http://app.becas-santander.com/program/

**Número de places:** 250 places amb possibilitat d’ampliar-se

**Dates de realització del curs:** El Curs es podrà realitzar 1**5 de desembre fins 8 de gener**, en horari lliure, atenent que és un curs online.

**Avaluació**: Caldrà lliurar un informe final, **com a màxim fins el 8 de gener del 2024** L’informe consistirà en redactar les idees clau que l’alumnat ha incorporat en relació a cadascun dels 4 diàlegs. **La presentació d’aquest informe és imprescindible** **per poder accedir al reconeixement acadèmic** de 1 crèdit (estudiants de grau de la UdG) o al certificat d’aprofitament de 25 hores de formació (estudiants de DT i màster de la UdG o d’altres universitats espanyoles o d’altres països).

**Reconeixement del curs**: Una vegada finalitzat el termini per a poder realitzar el curs, l’equip de professorat procedirà a avaluar els informes rebuts i decidirà si poden obtenir el reconeixement d’1 crèdit o bé de 25 hores de formació, la qual cosa es comunicarà a totes les persones que hagin presentat el seu treball.

**Uns dies després de realitzar la sessió d’avaluació**, s’anotarà en el seu expedient acadèmic, el reconeixement de 1 crèdit als estudiants de grau de la UdG. La resta d’estudiants rebrà en el seu correu electrònic el certificat de 25 hores de formació.